En mand blev anholdt under et butikstyveri i Føtex i Nørresundby onsdag eftermiddag, mens hans to medtyve stak af. Det varede dog ikke længe, før de to mænd blev fanget. En medarbejder fra Føtex gav et så godt signalement af gerningsmændene, at en butiksdetektiv fandt de to mænd i Netto i Vodskov og kontaktede politiet. Omkring klokken seks blev de to mænd anholdt. De havde tyvekoster med sig fra Føtex. De tre mænd er henholdsvis 19, 20 og 34 år gamle og er alle fra Litauen. Den 34-årige er tidligere kendt af politiet for berigelseskriminalitet. Nordjyllands Politi overvejer, om de skal fremstilles i grundlovsforhør.

Referat:
Et godt signalement fra en medarbejder i Føtex hjalp en butiksdetektiv med at fange tre tyve i Netto i Vodskov.